CELEX: 31992R2010
Language: el
Date: 1992-07-20 00:00:00
Title: Κανονισμός (ΕΟΚ) αριθ. 2010/92 της Επιτροπής της 20ής Ιουλίου 1992 περί παρεκκλίσεων, για την περίοδο εμπορίας 1992/93, από τον κανονισμό (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικών

Avis juridique important

|

31992R2010

Κανονισμός (ΕΟΚ) αριθ. 2010/92 της Επιτροπής της 20ής Ιουλίου 1992 περί παρεκκλίσεων, για την περίοδο εμπορίας 1992/93, από τον κανονισμό (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικών  

Επίσημη Εφημερίδα αριθ. L 203 της 21/07/1992 σ. 0011 - 0012

ΚΑΝΟΝΙΣΜΟΣ (ΕΟΚ) αριθ. 2010/92 ΤΗΣ ΕΠΙΤΡΟΠΗΣ  της 20ής Ιουλίου 1992  περί παρεκκλίσεων, για την περίοδο εμπορίας 1992/93, από τον κανονισμό (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή  μεταποιημένων οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 3  παράγραφος 4,  Εκτιμώντας:  ότι για την περίοδο εμπορίας 1992/93, η παραγωγή τομάτας που προορίζεται για την βιομηχανία υπόκειται σε μηχανισμό κατωφλίου εγγυήσεως- ότι προκειμένου να είναι δυνατή η ορθή εφαρμογή του μηχανισμού αυτού, είναι ανάγκη να συντομευθεί η προθεσμία εντός  της οποίας πρέπει να υποβάλλεται από τον μεταποιητή η αίτηση, για την ενίσχυση στην παραγωγή- ότι είναι, συνεπώς, σκόπιμο να προβλεφθεί σχετική παρέκκλιση από τον κανονισμό (ΕΟΚ) αριθ. 1558/91 της Επιτροπής (3)-  ότι το ισχύον σύστημα κατωφλίου για την περίοδο εμπορίας 1992/93 είναι δυνατόν να καθυστερήσει τον καθορισμό του οριστικού ποσού της ενισχύσεως- ότι πρέπει, ως εκ τούτου να αυξηθεί για την περίοδο αυτή το προκαταβαλόμενο ποσό της ενισχύσεως και να  προβλεφθούν, συνεπώς, οι αναγκαίες διατάξεις για την ενδεχόμενη ανάκτηση μέρους αυτής της προκαταβαλομένης ενισχύσεως εάν αυτή, σε περίπτωση υπερβάσεως του κατωφλίου, είναι ανώτερη του οριστικού ποσού της ενισχύσεως-  ότι προκειμένου να καταστεί δυνατή η καλύτερη διαχείριση του τομέα καθώς και η διαπίστωση των ενδεχόμενων υπερβάσεων των κατωφλίων, και προκειμένου να αποφασιστεί, κατά περίπτωση, μείωση των ενισχύσεων στην παραγωγή για την περίοδο εμπορίας 1992/93, η  Επιτροπή πρέπει να διαθέτει το ταχύτερο δυνατόν τα στοιχεία τα σχετικά με τις ποσότητες, κατανεμημένα ανάλογα με τις τρείς ομάδες προϊόντων ως προς τις οποίες υποβάλλεται αίτηση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1992/93, εφαρμόζονται οι ακόλουθες παρεκκλίσεις από τον κανονισμό (ΕΟΚ) αριθ. 1558/91:  1. η λήξη της προθεσμίας για την υποβολή της αιτήσεως ενισχύσεως στην παραγωγή που αναφέρεται στο άρθρο 12 παράγραφος 4 του κανονισμού (ΕΟΚ) αριθ. 1558/91 καθορίζεται, για τα προϊόντα με βάση την τομάτα, στις 15 Δεκεμβρίου-  2. όσον αφορά το άρθρο 13 παράγραφος 2 του κανονισμού (ΕΟΚ) αριθ. 1558/91, εφαρμόζεται το ποσοστό 80 %-  3. σε περίπτωση υπερβάσεως των κατωφλίων που αναφέρονται από τον κανονισμό (ΕΟΚ) αριθ. 989/84 (4), η εγγύηση που προβλέπεται στο άρθρο 13 παράγραφος 2 του κανονισμού (ΕΟΚ) αριθ. 1558/91 παρακρατείται, εάν και εφόσον η προκαταβαλόμενη ενίσχυση υπερβαίνει  το οριστικό ποσό της ενισχύσεως.  Άρθρο 2  1. Με την επιφύλαξη της εφαρμογής του άρθρου 18 του κανονισμού (ΕΟΚ) αριθ. 1558/91, τα κράτη μέλη ανακοινώνουν στην Επιτροπή:  - πριν από τις 10 Οκτωβρίου 1992, τις ποσότητες των πρώτων υλών που αναφέρονται στις συμβάσεις μεταποιήσεως, συμπεριλαμβανομένων των σχετικών γραπτών προσθετικών ή τροποποιήσεων,  - το αργότερο στις 10 Ιανουαρίου 1993, τις ποσότητες για τις οποίες έχει ζητηθεί ενίσχυση στην παραγωγή κατά τη διάρκεια της περιόδου εμπορίας 1992/93.  2. Οι ποσότητες που αναφέρονται στην παράγραφο 1 κατανέμονται σε:  - τοματοπολτό,  - ολόκληρες αποφλοιωμένες τομάτες,  - άλλα προϊόντα με βάση την τομάτα.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 144 της 8. 6. 1991, σ. 31. (4) ΕΕ αριθ. L 103 της 16. 4. 1984, σ. 19.